**Ενότητες – πλαγιότιτλοι**

1η ενότητα: «Έχουν περάσει κιόλας δύο χρόνια […] δυο ολόκληρα χρόνια από τότε.»

Πλαγιότιτλος: Η δουλειά της Λεώνης και η χαρά που αντλεί από αυτήν

2η ενότητα: «Σήμερα η Λεώνη […] στην άλλη πλευρά της πόλης.»

Πλαγιότιτλος: Οι σκέψεις της Λεώνης για το μέλλον

3η ενότητα: «Φτάνει επιτέλους ο θείος […] πρώτη στους Oλυμπιακούς Αγώνες.»

Πλαγιότιτλος: Η συζήτηση της Λεώνης με τον θείο Τόνι και τα επαγγελματικά τους σχέδια για το μέλλον

**Αφηγητής – γλώσσα και ύφος**

Ο αφηγητής είναι αμέτοχος στην ιστορία και περιγράφει τις ενέργειες, τις σκέψεις και τα συναισθήματα των ηρώων σε γ΄ πρόσωπο ως παντογνώστης (ετεροδιηγητικός αφηγητής, μηδενική εστίαση).

Η **γλώσσα** είναι απλή δημοτική, φυσική και κατανοητή. Χρησιμοποιείται καθημερινό λεξιλόγιο, απλή σύνταξη και σύντομες προτάσεις.

**Το ύφος** είναι απλό, άμεσο και ζωηρό. Η αφήγηση έχει τόνο αισιόδοξο και χαρακτηρίζεται από φυσικότητα και ζωντάνια. ίτλος: Αναφέρει το όνομα της ηρωίδας, καθώς με την αισιοδοξία της γίνεται παράδειγμα για όλους τους ανθρώπους

**Λογοτεχνικό είδος:** Είναι απόσπασμα από το μυθιστόρημα «Λεώνη»

Χαρακτήρας της Λεώνης:

Σε ηλικία δεκαπέντε ετών χτυπήθηκε από μια αρρώστια που την άφησε παράλυτη. Αρχικά ένιωσε απόγνωση, όπως ήταν φυσιολογικό, αλλά γρήγορα ξεπέρασε το πρόβλημά της και άρχισε να διεκδικεί τη ζωή της. Έχει πείσμα, αποφασιστικότητα, θάρρος και κάνει σχέδια για το μέλλον.

Ποιοι μιλούν στην αφήγηση:

Ακούγεται κυρίως η φωνή του αφηγητή, της Λεώνης, του θείου Τόνι και της μητέρας της.

**Χρόνος:**

Στο απόσπασμα ο χρόνος είναι δύο χρόνια μετά την αρρώστια της Λεώνης. Πιο συγκεκριμένα, είναι η μέρα που για πρώτη φορά θα κάνει δημόσια έξοδο μετά από δύο χρόνια. Ο χρόνος στο απόσπασμα αρχίζει στο εργαστήριο, όταν ολοκληρώνει τη δουλειά της και προετοιμάζεται για το πάρτι. Η Λεώνη θυμάται την εμπειρία της στο νοσοκομείο (αναδρομή).

**Τόπος:**

Δεν υπάρχουν συγκεκριμένες αναφορές, εκτός από το εργαστήριο και το σπίτι της Λεώνης.

**Τεχνικές αφήγησης:**

α) Αφήγηση: Παρουσιάζονται τα γεγονότα της ημέρας

β) Διάλογος: Φαίνονται καλύτερα οι προσωπικότητες της

Λεώνης και του θείου Τόνι

γ) Περιγραφή: Υπάρχει στο σημείο της παρουσίασης του κοριτσιού με το πρόσωπο Φαγιούμ στο νοσοκομείο και στην περιγραφή της εμφάνισης της Λεώνης

ε) Ελεύθερος πλάγιος λόγος: Υπάρχει στις φράσεις «Θα πάρει δικό της αυτοκίνητο…να φανταστείς!», «Τι ωραία να ξανάσμιγε…μαζί το Λύκειο»

**Τελικό συμπέρασμα:**

Η πραγματικότητα για τα άτομα με κινητικές δυσκολίες είναι πολύ δύσκολη, ωστόσο η συγγραφέας θέλει να διδάξει την αξία της αγωνιστικότητας και της αισιοδοξίας για την αντιμετώπιση των προβλημάτων της ζωής.